Wɔn a wɔawuwu wɔ Kristo mu no bedi kan asɔre (13-18)
4 Ne korakora no, anuanom, yɛmaa mo akwankyerɛ ma muhuu sɛnea ɛsɛ sɛ monantew na moasɔ Onyankopɔn ani,+ na saa pɛpɛɛpɛ na moreyɛ. Afei yɛsrɛ mo, na yɛde Awurade Yesu pa mo kyɛw sɛ nea moreyɛ no, monkɔ so nyɛ no kɛse.2 Na munim akwankyerɛ* a yɛnam Awurade Yesu so de maa mo no.3 Na eyi ne nea Onyankopɔn pɛ: Ɛne sɛ mo ho bɛtew,+ na moatwe mo ho afi aguamammɔ* ho.+4 Ɛsɛ sɛ mo mu biara hu sɛnea ɔbɛhyɛ n’ankasa nipadua* so+ wɔ ahotew+ ne nidi mu,5 na ɛnsɛ sɛ ɔyɛ adifudepɛ na ogyaa ne ho ma nna ho akɔnnɔ bɔne+ sɛnea aman a wonnim Onyankopɔn+ yɛ no.6 Obiara nnyɛ ade nntra nea ɛfata, na onnni ne nua aboro wɔ asɛm yi mu, efisɛ sɛnea yedii kan kaa ho asɛm kyerɛɛ mo na yɛbɔɔ mo kɔkɔ denneennen no, Yehowa* bɛtwe obiara a ɔyɛ saa nneɛma yi aso.7 Efisɛ ɛnyɛ ɔbra fĩ* nti na Onyankopɔn frɛɛ yɛn, na mmom ahotew+ ntia.8 Enti nea obu nkyerɛkyerɛ yi animtiaa no, ɛnyɛ onipa na obu no animtiaa, na mmom Onyankopɔn+ a ɔde ne honhom kronkron ma mo no+ na obu no animtiaa.9 Na onuadɔ+ de, enhia sɛ yɛkyerɛw ho asɛm brɛ mo, efisɛ Onyankopɔn akyerɛkyerɛ mo sɛ monnodɔ mo ho.+10 Nea ɛwom ne sɛ, modɔ anuanom nyinaa wɔ Makedonia baabiara. Nanso anuanom, yetu mo fo sɛ, monkɔ so nyɛ no kɛse.11 Momfa nsi mo ani so sɛ mobɛtena hɔ komm+ na moadi mo fi asɛm,+ na mode mo nsa ayɛ adwuma,+ sɛnea yɛkyerɛɛ mo no,12 na moabɔ ɔbra pa ama wɔn a wonni asafo no mu no ahu,*+ na biribiara anhia mo.13 Afei nso anuanom, yɛmpɛ sɛ wɔn a wɔadeda wɔ owu mu+ no ho asɛm behintaw* mo, na moanni awerɛhow sɛnea wɔn a aka a wonni anidaso no yɛ no.+14 Na sɛ yegye di sɛ Yesu wui na wasɔre bio+ a, ɛnde saa ara nso na Onyankopɔn nam Yesu so de wɔn a wɔawuwu* no bɛka ne* ho aba.+15 Na nea yɛnam Yehowa* asɛm so ka kyerɛ mo ne sɛ, yɛn a yɛte ase a yɛbɛtena ase akosi Awurade mmae mu no, yɛrenni wɔn a wɔawuwu* no anim da;16 efisɛ Awurade ankasa de nteɛm a emu yɛ den, ne ɔbɔfo panyin+ nne, ne Onyankopɔn torobɛnto besian afi soro, na wɔn a wɔawuwu wɔ Kristo mu no bedi kan asɔre.+17 Ɛno akyi no, wɔbɛfa yɛn a yɛaka a yɛte ase no, ne wɔn nyinaa, wɔ omununkum mu+ akohyia Awurade+ wɔ wim; na ɛno bɛma yɛne Awurade atena daa.+18 Ne saa nti, monkɔ so ara mfa nsɛm yi nkyekye mo werɛ.
twi_Latn twi_Latn